**Ջենիֆեր Հոուքինս** (դեկտեմբերի 22, 1983(1983-12-22), Holmesville), ավստրալիացի մոդել և հեռուստահաղորդավար, ավելի շատ հայտնի է որպես «Միսս Տիեզերք 2004»։

Կենսագրություն
--------------

### Մանկություն և երիտասարդություն

Ջենիֆերը ծնվել է Ավստրալիայի Նոր Հարավային Ուելս նահանգի Հոլմսվիլ քաղաքում, ներկայումս բնակվում է Սիդնեյում։ Սովորել է Ուոլսենդի միջնակարգ դպրոցում։ Ունի երեք եղբայր և քույր։ Հոուքինսը եղել է «Newcastle Knights» ռեգբիի թիմի և բասկետբոլի հավաքականի չիրլիդերը, աշխատել է նաև որպես մոդել։ Դառնալով «Միսս Տիեզերք Ավստրալիա» և հաղթելով «Միսս Տիեզերք 2004» գեղեցկության մրցույթում՝ ավարտել է մոդելի կարիերան։ Հոուքինսը եղել է նաև հիփ հոփ և բալետ մասնագիտացմամբ պարի խմբակի խորեոգրաֆ։

Գործունեություն
---------------

### Միսս Տիեզերք

«Միսս Տիեզերք 2004» գեղեցկության մրցույթում Ավստրալիայի ներկայացուցիչ դառնալուց հետո Հոուքինսը զրուցել է «Միսս Տիեզերք Ավստրալիայի» նախորդ հաղթող Էշլի Թալբոթի հետ՝ նախքան Էկվադոր մեկնելը նրանից սովորելով իսպաներենի հիմունքները։

«Միսս Տիեզերք 2004» գեղեցկության մրցույթն անցկացվել է Կիտոյում 2004 թվականի հունիսի 1-ին։ Եզրափակիչ մրցույթից մեկ շաբաթ առաջ Հոուքինսը զբաղեցրել էր վեցերորդ հորիզոնականը և դարձել մրցույթի ֆավորիտը։ 1993 թվականից ի վեր՝ նա առաջին ավստրալիացին է, որը հասել է մրցույթի եզրափակիչ փուլ։ Դրանից հետո մասնակցել է երեկոյան հագուստներով մրցույթի, որտեղ հագել է անսովոր վինտաժային պղնձե գույնի զգեստ, որը նախագծել էր Բորը։ Զգեստն արժեր 25,000 ավստարալական դոլար։ Լողազգեստով մրցույթից հետո Հոուքինսը հինգ մասնակցի հետ դուրս է եկել եզրափակիչ փուլ և նվաճել «Միսս Տիեզերք» տիտղոսը։ Մյուս հինգ աղջիկները Հյուսիսային Ամերիկայից, Հարավային Ամերիկայից և Կարիբյան երկրներից էին։ Նրանց թվում էին Շանդի Ֆինեսին («Միսս ԱՄՆ», որը դարձավ առաջին վիցեմիս), Ալբա Ռեյեսը՝ Պուերտո Ռիկոյից (2-րդ վիցեմիս), Յանինա Գոնսալեսը (Պարագվայ, 3-րդ վիցեմիս), Դանիել Ջոնսը (Տրինիդադ և Տոբագո, 4-րդ վիցեմիս)։ Հոուքինսն առաջին հաղթողն էր Օվկիանիայից՝ Լորեյն Դաունսից հետո (Նոր Զելանդիա, 1983) և առաջին ավստրալիացին՝ Քերի Էն Ուելսից հետո (1972)։

Հոուքինսը «Միսս Տիեզերք» գեղեցկության մրցույթում իր թագը ստացել է Ամելյա Վեգանից այն բանից հետո, երբ հաղորդավար Բիլի Բուշը հայտարարել է հաղթողի անունը։ Մրցույթի սեփականատեր Դոնալդ Թրամփը հարցազրույցի ժամանակ Հոուքինսին որակել է որպես «Միսս Տիեզերք մրցույթի՝ բոլոր ժամանակների իր տեսած ամենագեղեցիկ մասնակիցը»։

Հոուքինսն արժանացել է «Mikimoto»-յի կողմից ստեղծված «Միսս Տիեզերք» թագի, որը պատված էր 250 000 դոլար արժողությամբ թանկարժեք քարերով, ինչպես նաև մի շարք մրցանակների։ Հոուքինսը դարձել է «Միսս Տիեզերք» գեղեցկության մրցույթի թագին արժանացած առաջին շիկահերը նիդերլանդացի Անգելա Վիսերից հետո (1989)։

Ըստ ծրագրի՝ «Միսս Տիեզերք» մրցույթի հաղթողը շուրջ մեկ տարի աշխատում է «Միսս Տիեզերք» կազմակերպությունում։ Ջենիֆեր Հոուքինսը աշխատել է կազմակերպությունում իր գործընկերներ «Միսս Երիտասարդ ԱՄՆ» Շելի Հենիգի և «Միսս ԱՄՆ» Շանդի Ֆինեսի հետ։

«Միսս Տիեզերքում» աշխատելու տարիներին Հոուքինսը մեկնել է Կորեա, Բահամյան Կղզիներ, Բրազիլիա, Չեխիա, Գերմանիա, Հունաստան, Սինգապուր, Ինդոնեզիա, Ռուսաստան, Տրինիդադ և Տոբագո, Կուբա, էկվադոր, Մեքսիկա, Պուերտո Ռիկո, մի քանի ուղևորություն է կատարել դեպի Թաիլանդ և Ավստրալիա։ Տիտղոսը կրելու ընթացքում նա բնակվում էր Նյու Յորքի Ռիվերսայդի բնակարանում, որը ստացել էր «Միսս Տիեզերք» կազմակերպության կողմից։ Այդ ժամանակ նա հայտարարել է, որ ցանկություն ունի աշխատել որպես մոդել և հեռուստահաղորդավար։

«Միսս Տիեզերք 2004» դառնալուց քիչ ժամանակ անց Ավստրալիայի Ուեստֆիլդ Միրանդա առևտրի կենտրոնում նորաձևության ցուցադրության ժամանակ Հոուքինսը հայտնվել է տհաճ իրավիճակում։ Նա սայթաքել է հագուստի փեշի պատճառով և կիսամերկ վիճակում հայտնվել զարմացած ամբոխի առջև։ Հետագայում Հոուքինսը ներողություն է խնդրել ծիծաղելով և ավելացրել, որ «ցանկանում էր ավելի լավ ներքնազգեստ հագնել»։ Այս դեպքը ավստրալիական «Nine Network»-ի կողմից համարվել է «Ավստրալիայի հեռուստատեսությամբ ցուցադրված ամենաանհարմար պահը»։

Հոուքինսը Վիետնամում եղել է «Միսս Տիեզերք 2008» գեղեցկության մրցույթի ժյուրի։

### Հեռուստատեսային գործունեություն

2004 թվականին՝ «Մելբուրնի գավաթի» շրջանում, Հոուքինսը պայմանագիր է կնքել «Seven Network»-ի հետ։ Նա իր առաջին ելույթում եղել է որպես հրավիրված հաղորդավար և «Great Outdoors» ցանցի շրջանակներում, որտեղ նա հանդիսատեսին ներկայացրել է իր շրջագայությունները։ Որպես «Միսս Տիեզերք» թագակրումն ավարտելուց հետո դարձել է շոուի հերթական հաղորդավար՝ արդյունքում ստանալով «Լոգի 2006» մրցանակը՝ որպես ամենահայտնի նոր տաղանդավոր կին։ Այս մրցանակը չեղարկվել է 2009 թվականին՝ բարձր բյուջեի և տնտեսական ճգնաժամի պատճառով։

Հոուքինսը եղել է Ավստրալիայի «Դարձրու քեզ սուպերմոդել» շոուի առաջին ժյուրին։ Շոուն մեկնարկել է 2008 թվականի օգոստոսի 6-ին։

### Այլ

Հոուքինսն Ավստրալիայում մասնակցել է «Պարիր աստղերի հետ» շոուի չորրորդ եթերաշրջանին և եղել է հինգերորդ հայտնի անձը։ 2006 թվականի փետրվարի 15-ին նա մասնակցել է «Պարիր աստղերի հետ» շոուին (ավստրալիական տարբերակ) և շահել 2000 դոլար։

Հոուքինսը նկարագրվում է որպես ավստրալիացի նկարիչ և լուսանկարիչ Գայ Սեբաստիանի մուսա, որը «Սեր վերելակ» սինգլի հիման վրա նկարահանել է երաժշտական տեսահոլովակ։ Հետագայում նա նկարահանել է երրորդ ալբոմը՝ «Ավելի մոտ արևին»։

Հոուքինսը նկարահանվել է Դոնալդ Թրամփի հետ «Աշակերտ» ֆիլմում՝ ունենալով ոչ մեծ դեր։ Նկարահանող անձնակազմի հետ ունեցած կոնֆլիկտի պատճառով նա հրաժարվել է մարմնավորելու Սոֆի Սոլանդրեսին «Վարդագույն հովազ 2» ֆիլմում։ Արդյունքում այդ դերը տրվել է «Միսս Աշխարհ» և Բոլիվուդյան աստղ Այշվարիա Ռային։

### Արձագանքներ

* 2005 թվականի հուլիսին Հոուքինսը սկսել է աշխատել «Lux» ապրանքանիշի անձնական հիգիենայի և մաշկի խնամքի միջոցների գովազդում, և նրա դեմքը օգտագործվել է Ավստրալիայում և Նոր Զելանդիայում գովազդելու համար։
* 2006 թվականի սեպտեմբերին Հոուքինսը կնքել է 3-ամյա պայմանագիր «*Lovable Australia»* հետ, որտեղ նա գովազդել է ներքնազգեստ որպես ավստրալիական «դեմք»։
* 2006 թվականի օգոստոսին նա դարձել է «Grand Waterfront-ի» դեսպանը Հոնկոնգում «Henderson Land Development-ի» և նրա գործընկերոջ՝ «The Hong Kong-ի» և «China Gas Company Limited-ի» միջև։ Նրա գունավոր լուսանկարները հայտնվել են գովազդներում՝ որպես հիմնական մոդել։
* 2006 թվականին Ջենիֆերը կնքել է շահավետ գործարք և դարձել ավստրալիական դիմահարդարման առաջին դեմքը Ավստրալիայի Սիդնեյ քաղաքում, որի շնորհիվ ընկերությունը EBay-ից ստացել է շահույթ՝ հատուկ թողարկման վաճառքի համար և փոխանցել Կրծքի քաղցկեղի ազգային հիմնադրամին։
* 2007 թվականի հունվարին հայտարարվել է, որ Հոուքինսը 4 միլիոն ավստարալական դոլար արժողությամբ (AUD) պայմանագիր է կնքել ավստրալիական Myer խանութների ցանցի հետ։
* 2007 թվականի օգոստոսի 9-ին նրան առաջարկվել է 50,000 ԱՄՆ դոլար տղամարդկանց «Zoo Magazine» ամսագրում մերկ նկարահանվելու համար, որից նա հրաժարվել է։
* 2010 թվականի հունվարի 6-ին Հոուքինսի մերկ լուսանկարները հայտնվել են «Marie Claire» ամսագրի փետրվար ամսվա շապիկին՝ ի աջակցություն «Butterfly Foundation» հիմնադրամի և մարմնի նկատմամբ դրական վերաբերմունքի խրախուսման։

Հասարակական իմիջ
----------------

### Հրավեր

Հասարակության կողմից հաջող ընդունելություն ստանալուց հետո Հոուքինսը սկզբում ընդունել է դասընկեր Դանիել Դիբլիի հրավերը, որը 2006 թվականի օգոստոսին նրան հրավիրել է իրեն ուղեկցել ավարտական երեկոյի 12-րդ տարեդարձին նվիրված միջոցառմանը Բատերստ քաղաքում։ Ավելի ուշ նա հրաժարվել է՝ չցանկանալով գրավել մյուս զույգերի ուշադրությունը։ Այնուամենայնիվ, ավելի ուշ համաձայնել է գնալ նրա հետ։

### Անձնական կյանք

Նախկին ատաղձագործ Ջեյքը, ծանոթանալով Ջենիֆերի հետ «Միսս Տիեզերք» գեղեցկության մրցույթում նրա հաղթանակից քիչ ժամանակ առաջ, շարունակել է նրա հետ հարաբերությունները Հոուքինսի՝ Նյու Յորքում անցկացրած մեկ տարի անց Ավստրալիա վերադառնալուց հետո։

Ծանոթագրություններ
------------------

1. 1 2  Internet Movie Database — 1990.
2. 1 2  Gadd, Michael (2004 թ․ մայիսի 10). «The Universe Is Her Oyster» (English). The Newcastle Herald.`{{cite news}}`: CS1 սպաս․ չճանաչված լեզու (link)
3. ↑  «Jenny's universal appeal». Sunday Telegraph. 2004 թ․ մայիսի 16.
4. ↑  Jameson, Julietta (2004 թ․ հունիսի 3). «Aussie charm conquers universe». The Courier Mail.
5. 1 2 3 4  Hayes, Monte (2004 թ․ հունիսի 2). «Surprised Miss Australia wins Miss Universe 2004 pageant». Associated Press.
6. ↑  «On top of the world». MX (Australia). 2004 թ․ մայիսի 25.
7. ↑  «Jennifer's dress to turn heads». Gold Coast Bulletin. 2004 թ․ մայիսի 25.
8. ↑  Gadd, Michael (2004 թ․ հունիսի 3). «Miss Universe win puts Jennifer over the moon». Sydney Morning Herald. Վերցված է 2007 թ․ հունվարի 12-ին.
9. ↑  on the 20 to 1 episode *Most Embarrassing Moments*
10. ↑  Jen Hawkins would pose nude | The Daily Telegraph
11. ↑  «Jennifer stars in a real soap opera». The Sunday Mail. 2005 թ․ հուլիսի 31.
12. ↑  «Lovable Signs Jennifer Hawkins as "Miss Lovable"» (Press release). Loveable Lingerie. Վերցված է 2006 թ․ սեպտեմբերի 8-ին. `{{cite press release}}`: `|archive-url=` requires `|archive-date=` (օգնություն)
13. ↑  Edmonds, Mike (2005 թ․ օգոստոսի 26). «Jennifer a commercial asset». Herald Sun.
14. ↑  «Jennifer Hawkins launches leather laptops». CNET.com.au. 2006 թ․ նոյեմբերի 27. Արխիվացված է օրիգինալից 2007 թ․ հունվարի 7-ին. Վերցված է 2006 թ․ նոյեմբերի 29-ին.
15. ↑  «Jennifer Hawkins Bares All For marie claire». *Marie Claire*. Yahoo!. 2010 թ․ հունվարի 3. Արխիվացված օրիգինալից 2012 թ․ ապրիլի 27-ին. Վերցված է 2010 թ․ հունվարի 3-ին.
16. ↑  «Miss Universe gives Daniel a formal 'yes'». Herald Sun. 2006 թ․ օգոստոսի 27. Արխիվացված է օրիգինալից 2006 թ․ սեպտեմբերի 19-ին. Վերցված է 2006 թ․ սեպտեմբերի 8-ին. `{{cite news}}`: Invalid `|url-status=404` (օգնություն)
17. ↑  Edmonds, Mike (2005 թ․ հունիսի 28). «Jen goes to the Wall». Herald Sun.

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջենիֆեր Հոուքինս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |

 |